kardosdrur/scandi-wiki huggingface dataset:
Peder Hoppe

Peder Hoppe (22. januar 1727 i København – 21. februar 1778 sammesteds) var en dansk jurist.

Han var søn af søofficeren Frederik Hoppe. 1742 blev han student (privat dim.), 1745 cand. jur. fra Københavns Universitet, samme år sekretær i Danske Kancelli, 1746 kancellijunker. 1748 blev han assessor i Hofretten, 1749 i Højesteret, 1754 virkelig justitsråd, 1761 assessor i Admiralitetsretten, 1766 etatsråd, 1773 virkelig etatsråd, 1774 konferensråd. 30. juli 1777 blev han optaget i den danske adelstand. Han var desuden direktør for Asiatisk Kompagni.

Anonymt udgav han 1759 dramaet Bourdant de Gourmand Seigneur de Pralstrup.

Han var gift med Elisabeth Holst (1740-1773) og fader til Else Marie Hoppe (1767-1834), gift med gehejmekonferensråd Johan Bülow, kammerherre Frederik Hoppe (1770-1837) og søofficer Johan Christopher Hoppe (1772-1835).

Han er begravet i Holmens Kirke.

Kilder 
 Albert Fabritius, "Hoppe", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Danmarks Adels Aarbog, 1941, II, s. 38.
 Danske Litteraturpriser

Danskere i 1700-tallet
Personer fra København
Højesteretsdommere fra Danmark
Peder
Dramatikere fra Danmark
Dommere i Hofretten (Danmark)
Personer i Dansk Biografisk Leksikon
Dansksprogede forfattere fra Danmark
Konferensråder fra Danmark
Bressanone

Bressanone er en by i regionen Trentino-Sydtyrol i det nordlige Italien. Byen har en stor tysktalende befolkningsgruppe og hedder Brixen på tysk. Byen har   indbyggere.

Personer fra Bressanone 
 Reinhold Messner (1944–), Bjergbestiger
 Philipp Burger  (25. marts 1981–), musiker og filmskuespiller

Referencer 
 

Byer i Trentino-Alto Adige
Sydtyrol
Hoppe (adelsslægt)

Hoppe er en nulevende dansk adelsslægt tilhørende lavadelen.

Slægten Hoppe — der navnlig har haft tilknytning til søetaten og centraladministrationen — føres tilbage til købmand og brygger i København Hans Hoppe (Hop) (1599-1681), der formentlig var indvandret fra Holland. Hans søn, viceadmiral Iver Hoppe (1649-1693), var fader til søofficer Frederik Hoppe (1690-1776), hvis søn, konferensråd, højesteretsassessor Peder Hoppe (1727-1778) 30. juli 1777 blev optaget i den danske adelstand. Han var gift med Elisabeth Holst (1740-1773) og fader til Else Marie Hoppe (1767-1834), gift med gehejmekonferensråd Johan Bülow, kammerherre Frederik Hoppe (1770-1837) og søofficer Johan Christopher Hoppe (1772-1835).

Denne sidste var fader til kammerherre, stiftamtmand Peter Fjeldsted Hoppe (1794-1848), stadsfysicus i København, dr. med. Børge Anton Hoppe (1796-1865) og kammerherre, stiftamtmand Torkild Abraham Hoppe (1800-1871), hvis sønner var godsejerne Carl Hoppe (1846-1933) og Christian Hoppe (1844-1914) samt amtmand Johan Christopher Hoppe (1841-1933). Sidstnævnte var fader til kommandør Ivar Hoppe (1903-1992), som var fader til cand. jur., advokat Johan Christoffer Hoppe (født 1932) og Elisabeth Hoppe (født 1934).

Der findes desuden flere borgerlige slægter fra Danmark og Tyskland, som bærer efternavnet Hoppe.

Kilder 
 Albert Fabritius, "Hoppe", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Danmarks Adels Aarbog, 1941.
 C. Giessing: Danske og Norske Jubel-Lærere, III, 1786, s. 388, Tab. II.
 Lengnicks Stamtavler.
 Louis Bobé: Die deutsche St. Petri Gemeinde zu Kopenhagen 1575-1925, 1925, s. 431 f.

 
Adelsslægter fra Danmark
Honourable Company of Edinburgh Golfers

The Honourable Company of Edinburgh Golfers er verdens ældste golfklub, selvom spillet golf er adskillige århundreder ældre. Klubben arkiver går tilbage til 1744, hvor den lavede 13 "Rules of Golf" til sin første konkurrence, som blev spillet på Leith Links med "Silver Club" som præmie. Den første konkurrence blev vundet af John Rattray, som underskrev reglerne og blev klubbens første kaptajn. Klubben spillede på de fem huller på Leith Links i næsten et århundrede, men for mange spillere medførte i 1836, at flytningen i til Musselburgh Links' 9-hullers Old Course blev nødvendig. Musselburgh er ligesom mange andre prestigefyldte skotske baner, inklusive St Andrews, en offentlig bane, men den blev efterhånden også for lille til HCEG's medlemmer.

I 1891 anlagde klubben en ny privat 18-hullersbane i Muirfield, og den tog The Open Championship med dem. Den situation medførte en dårlig stemning i Musselburgh, som dermed mistede retten til at afholde mesterskabet fremover. Old Tom Morris designede den nye bane, som blev mødt med bred godkendelse. Den er blevet modificeret og opdateret flere gange, især indtil de sene 1920'ere, hvorefter udviklingen blev bremset. Den første udgave af The Open Championship blev spillet på banen i 1892, og det var den første turnering nogensinde, som blev afviklet over fire runder, dvs. 72 huller.

Kilder / eksterne henvisninger 
 Muirfield – The Honourable Company of Edinburgh Golfers

Noter 

Golfklubber og -baner i Skotland
Golfers
Andrew Strath

Andrew Strath (1836 i St Andrews – 1868) var en professionel golfspiller fra Skotland.

Som de fleste andre professionelle golfspillere på hans tid levede Andrew Strath ikke af at spille turneringer. Han begyndte sit arbejdsliv som lærling hos en køllemager og var til tider makker med Old Tom Morris i udfordringsmatcher. Han var kendt for den store mængde backspin han kunne få på sine jernslag.

Strath vandt The Open Championship i 1865,, og blev dermed den eneste spiller, der brød Willie Park, Sr. og de to Tom Morris'ers dominans i mesterskabets begyndelse. Han blev nr. 3 i 1860, nr. 4 i 1863, nr. 2 i 1864 og nr. 4 i 1867. I 1865 efterfulgte han Old Tom Morris som greenkeeper i Prestwick men døde af tuberkulose som 32-årig. Hans brødre, Davie og George, var også golfspillere. Davie blev anset for den bedste af de tre, men ligesom Andrew døde han som ung. George var den første pro i Royal Troon, inden han emigrerede til USA.

Kilder / eksterne henvisninger 

Golfspillere fra Skotland
Tom Morris

Tom Morris henviser til flere artikler:
 Tom Morris, Sr. – også kendt som Old Tom Morris.
 Tom Morris, Jr. – også kendt som Young Tom Morris.
Daniel Inouye

Daniel Ken Inouye (7. september 1924 i Honolulu - 17. december 2012) var en amerikansk politiker. Han var senator og repræsenterer Hawaii og Det demokratiske parti. Han blev valgt ind i Senatet i 1963, efter at have repræsenteret Hawaii i fire år i Repræsentanternes hus, siden Hawaii blev en delstat i 1959. Inouye var President pro tempore i USAs senat.

Inouye modtog Medal of Honor for indsats sin under 2. Verdenskrig.

Referencer

Eksterne henvisninger 

 Officielle senatorside 

Personer fra Honolulu 
Medlemmer af Senatet i USA
Medlemmer af USA's kongres for det demokratiske parti
Frank Lautenberg

Frank Raleigh Lautenberg (23. januar 1924 - 3. juni 2013 i Paterson, New Jersey) var en amerikansk demokratisk senator som repræsenterer delstaten New Jersey. Lautenberg har uddannet i økonomi fra Columbia University. Han blev valgt ind i senatet i 1982, og genvalgt i 1988 og 1994. Han blev ikke genvalgt i 2000, men kom tilbage og blev valgt igen i 2002. Han blev genvalgt i 2008.

Eksterne henvisninger 

 Frank Lautenberg  – netside hos Senatet.

Medlemmer af Senatet i USA
Christian Ditlev Michaelsen

Christian Ditlev Michaelsen (født 29. februar 1728, død 10. november 1803 i København) var en dansk officer, far til Gustav Joachim Michaelsen.

Han var søn af den som chef for nørrejyske nationale infanteriregiment 5. februar 1749 afdøde oberst Gustav Joachim Michelsen, hvis fader var en indvandret svensk major; moderen var Cathrine Elisabeth f. Harbou (død 28. marts 1762). Michaelsen var 1749 fændrik i kongen af Sardiniens tjeneste og blev kort efter udnævnt til dansk premierløjtnant, men først 1751 ansat ved et regiment, nemlig ved Arveprins Frederiks. Han blev kaptajn 1760 og 1764 forsat til det nyoprettede langelandske gevorbne regiment og 1767, da dette blev inddraget, til Kongens Regiment. Han omtales som en tjenstivrig og tjenstdygtig officer med et lyst hoved. Han blev major 1773, oberstløjtnant 1788 og oberst 1790. Som chef for Norske Livregiment til Fods (fra 1795) deltog han 1801 i Sjællands forsvar, og samme år blev han generalmajor. Han døde i København 10. november 1803. Gift med Margrethe Elisabeth f. Harding (død 1787).

Kilder 
 Johan Lesser, "Christian Ditlev Michaelsen", i: C.F. Bricka (red.), Dansk Biografisk Lexikon, København: Gyldendal 1887-1905.

Generalmajorer fra Danmark
Personer i Englandskrigene fra Danmark-Norge
Danskere i 1700-tallet
Personer i Dansk Biografisk Leksikon
Gustav Joachim Michaelsen

Gustav Joachim Michaelsen (døbt 31. marts 1764 i København, død 20. december 1847) var en dansk officer.

Som søn af generalmajor Christian Ditlev Michaelsen blev Michaelsen døbt i København 31. marts 1764. Han blev landkadet 1780, sekondløjtnant i Sjællandske Infanteriregiment 1785, premierløjtnant 1790, kaptajn 1801, forsat 1803 til Marineregimentet, med hvilket han deltog i Københavns forsvar 1807, major 1808 og samme år forsat til Københavns Infanteriregiment. 1815 blev han udkommanderet med det danske kontingent til Frankrig, året efter blev han oberstløjtnant i 2. Jyske Infanteriregiment, 1826 oberst og 1833 chef for Kronens Regiment (fra 1839 3. Livregiment). 1839 kommandant på Kronborg, 1840 generalmajor, 1841 Kommandør af Dannebrog. Afsked ved Hærens omordning 1842. Død 20. december 1847.

Han blev gift 1805 med Bodil Marie Blicher, datter af sognepræst i Søllerød Jens Matthias Blicher (død 1786) og Cathrine Elisabeth f. Thestrup (død 1809).

Kilder 
 Johan Lesser, "Gustav Joachim Michaelsen", i: C.F. Bricka (red.), Dansk Biografisk Lexikon, København: Gyldendal 1887-1905.

Generalmajorer fra Danmark
Kommandører af 1. grad af Dannebrog
Personer i Englandskrigene fra Danmark-Norge
Danskere i 1700-tallet
Danskere i 1800-tallet
Personer fra København
Personer i Dansk Biografisk Leksikon
Olivier Krumbholz

Olivier Krumbholz (født 12. september 1958) er en tidligere fransk håndboldspiller og nuværende ( ikke “tidligere” som nævnt i mellemrubrikken) håndboldtræner, for det franske kvindelandshold siden 2016. Krumbholz havde tidligere taget afsked med det franske kvindelandshold i sommeren 2013, men kom tilbage efter skuffende resultat med Alain Portes ved VM i håndbold 2015. Han har desuden været U-landstræner for de franske kvinder fra 1992-1998. Som spiller spillede han for den franske klub Stade Messin Etudiant Club i Division 1 fra 1976 til 1986 og har desuden spillet ti landskampe for .

Eksterne henvsinger 
 Om Krumbholz hos International Handball Federation

Referencer

Eksterne henvisninger 

Håndboldspillere fra Frankrig
Håndboldtrænere fra Frankrig
Personer fra Metz
Gentil Theodoor Antheunis

Gentil Theodoor Antheunis (9. september 1840 i Oudenaarde – 5. august 1907 i Ixelles) var en flamsk digter.

Antheunis regnes for en af Flanderns bedste lyriske digtere; mange af hans digte er satte i musik og hører til de mest populære folkemelodier. Han har udgivet digtsamlingerne Uit het hart (1875) og Leven, lieven en zingen (1879).

Kilder 

 

Digtere fra Belgien
Flamske forfattere
Aftalen i Brømsebro 1541

Aftalen i Brømsebro 1541 var en aftale mellem kongerne af Danmark-Norge og Sverige. Den skulle sikre samarbejdet mellem de to lande mod indre og ydre fælles fjender.

Baggrund 

Kong Christian 3. af Danmark-Norge og kong Gustav Vasa af Sverige havde begge indgået ægteskab med døtre af hertugen af Sachsen-Lauenburg og var således svogre. De var ligeledes begge i begyndelsen af 1540'erne sårbare overfor ydre fjender, fordi deres position som konge ikke var anerkendt af andre riger. Grevens Fejde i Danmark havde vist, at kongen var oppe imod stærke indre og ydre kræfter, som satte tvivl om hans legitime ret til tronen. Og i Sverige forholdt det sig ikke anderledes. Grevens Fejde havde tillige vist, at de havde fælles fjender i Lübeck og den afsatte danske konge Christian 2.. Under disse forhold kunne en aftale styrke dem begge såvel internt som eksternt og mindske faren for indbyrdes strid.

Aftalen 

De to konger i 1541 mødtes i Brømsebro og indgik en aftale, der skulle vare i 50 år, og som gik ud på gensidig bistand mod indre og ydre fjender. Sverige gav afkald på kravet om Gotland, som tilhørte Danmark. Det indgik i aftalen, at eventuelle stridigheder mellem de to riger skulle afgøres ved forhandling og voldgift.

Betydning 

Aftalen fik betydning under Dackefejden i Sverige 1542, idet den (skjulte) danske støtte til de svenske bondeoprørere skulle blive særdeles dyrt betalt.

Aftalen indebar tillige, at den danske konge forsøgte at betvinge den nederlandske handelsskibsfart. Det mislykkedes, hvorfor han måtte indgå freden i Speyer i 1544, der gav hollænderne fri handel i Danmark og ligestilling med hansekøbmændene i Norge.

Hverken i det korte eller i det lange løb fik aftalen væsentlig betydning. Det skulle snart vise sig, at den gensidige mistro mellem de to konger var stor: således påbegyndte Gustav Vasa på trods af aftalen den oprustning, der senere skulle gøre Sverige til den dominerende magt i Norden.

Noter

Litteratur 

 Alex Wittendorff: "På Guds og Herskabs nåde" (Gyldendal og Politikens Danmarkshistorie, bind 7: 1500-1600); København 1989;

Eksterne links 
 Alex Wittendorff: Udenrigspolitik i Gyldendals og Politikens Danmarkshistorie, Olaf Olsen (red.), 2002-2005. Hentet 5. juni 2018 fra 

Danmark i 1500-tallet
Norges historie
Sverige i 1500-tallet
John Dingell

John David Dingell, Jr. (født 8. juli 1926 Colorado Springs, Colorado, død 7. februar 2019) var en amerikansk politiker, som havde været medlem af Repræsentanternes Hus for Demokraterne siden 1955. Han var derved det længst siddende medlem af Repræsentanternes Hus.

Referencer

Eksterne henvisninger 

Politikere fra USA
Medlemmer af Repræsentanternes Hus i USA
Personer fra Colorado
Esben Kjeldbæk

Esben Ole Kjeldbæk (født 12. juli 1950 i København) er en dansk historiker og overinspektør ved Nationalmuseet. Siden 1987 har han været direktør for Frihedsmuseet.

Han er uddannet cand.mag. i historie og engelsk fra Københavns Universitet 1987.

Han fik i 1975 som ung historiestuderende et job som omviser på Frihedsmuseet. Men da han først havde sat foden ind for Frihedsmuseets bygning i Churchillparken i nærheden af Kastellet, var hans videre karriere bestemt. Kjeldbæks vision er et moderne museum, der fortalte om frihedskampen.    

Esben Kjeldbæk har udgivet et utal af bøger omhandlende besættelsen 1940-1945.

Han har siden 19. august 1982 været gift med billedkunstner Bentemarie Kjeldbæk født Pedersen (født 8. juli 1952 i København), datter af kældermester Gustav Pedersen og hustru Vera f. Pedersen.

Kilder 
 CV for Esben Kjeldbæk 

Historikere fra Danmark
Ansatte ved Nationalmuseet
Faglitterære forfattere fra Danmark
Personer fra København
Personer i Kraks Blå Bog
Besættelsestidens historikere
Dansksprogede forfattere fra Danmark
Vilje

Med vilje menes der et menneskes evne eller kapacitet til at vælge eller handle på en uafhængig og fri måde. Dette begreb adskiller sig dermed fra "fri vilje" som er et mere filosofisk begreb om grundlaget for vilje og de generelle muligheder og forudsætninger for at nogen kan vælge sine handlinger frit.

I psykologien forstås vilje ofte som evne til regulering af egen tilstand, opmærksomhed og adfærd. En gruppe forskere omkring "the Baumeister & Tice Social Psychology Lab" har demonstreret at udførelse af en række forskellige opgaver kræver viljestyrke: Efter endt udførelse vil en forsøgsperson være svækket og i mindre grad i stand til at udføre opgave nr. 2, hvis denne også kræver viljestyrke. Fænomentet kaldes ego depletion: en midlertidig svækkelse af vores evne til egen-regulering, som optræder når vi helt eller delvist har opbrugt vores viljestyrke på forudgående indsats. Blandt de opgaver som belaster vores vilje eller reguleringsevne er følgende: regulering af opmærksomhed, regulering af vores følelsesreaktioner, at træffe et valg, at overveje et valg, at overvinde muskel-træthed, at modstå fristelser (f.eks. chokolade), at acceptere en risiko og at bryde med en vane. Hver af disse aktiviteter vil kræve et minimum af viljes-energi og efterlade os med en reduceret evne til gøre næste krævende opgave. F.eks. har man fundet at modståelse af fristende chokolade cookies i fem minutter reducerer viljen til at forsøge at løse et par umulige geometriske hovedbruds-opgaver. Forsøgspersoner, som i stedet havde modstået "fristelsen" til at spise friske radisser, udviste ikke nogen reduktion af deres udholdenhed i forhold til de umulige hovedbrud og deres indsats lå på niveau med en kontrolgruppe, som ikke skulle afholde sig fra nogen fristelser.

Gennem en række forsøg er det påvist at tilstrækkelig forsyning af glukose til hjernen er en nødvendig forudsætning for udøvelsen af vilje og selvkontrol.
Specifikt har man i en række undersøgelser påvist at lave glukose niveauer og manglende evne til at transportere glukose til hjernen (dvs.dårlig glukose tolerence) fører til væsentlige forringelser af muligheden for at udøve selvkontrol.

Litteratur 

 Fauth, Søren (2016): “Vilje”. Aarhus Universitetsforlag

Henvisninger 

Psykologi
Churchillparken

Churchillparken er en offentlig park i København. Den er opkaldt efter Sir Winston Churchill efter hans død i 1965. Parken er beliggende syd for Kastellet, ud til Esplanaden. I parken findes Frihedsmuseet og den engelske kirke St. Alban's English Church.

Monumenter og mindesmærker i parken 
 Kaj Birksted (2010), af Gudrun Steen-Andersen, portrætbuste
 Winston Churchill (1955), af , portrætbuste
 Danske spaniensfrivillige (1986) af Per Ulrich, mindestøtte med relief
 Thomas Dinesen (2017), af Sergej Boguslavskij, portrætbuste
 Egetræ til minde om besættelsens ophør (2005), mindesmærke
 Finnebørnsmonumentet (2004), af Gerda Qvist, mindestøtte med relief
 Hornmine (opstillet 1982), mine
 Kennedy Egen (2008), mindesmærke
 Mindesmærke for to danske soldater dekoreret med Victoriakorset under 1. Verdenskrig (2014), mindeplade
 Såret kvinde (1943-47), af , figurgruppe
 Valkyrie (1908), af Stephan Sinding, rytterstatue
 Mindesmærket Vore faldne (1957) af Svend Lindhart ved broen til Kastellets Kongeport

Referencer

Eksterne henvisninger 
 Churchillparken på indenforvoldene.dk

Parker i København
Indre By (København)
Carl Froch vs. Andre Ward

Carl Froch vs. Andre Ward er en kommende mesterskabkamp om det ledige Ring, WBC og WBA supermellemvægtmesterskab. Kampen vil blive afholdt den 29. oktober 2011, på Boardwalk Hall i Atlantic City i New Jersey og vil blive tv-transmitteret på Showtime.

Build up 
Froch er på en vindende stime hvor han dominerer alle sine modstandere og tvinger dem til at give op, indtil sin sidste kamp, der anses for hans bedste, hvor hans evner, magt og tillid til, at han er en af de bedste i verden ved at sende Glen Johnson, dette ville være den ultimative test, som han står over for mod den ubesejrede Andre Ward.

Hovedkampe 
 Supermellemvægtmesterskab  Carl Froch vs.  Andre Ward.

Referencer

Eksterne henvisninger 
 Froch vs. Ward officielle Fight Card  fra BoxRec

Boksekampe
Boksning i 2011
Boksning i USA
Hans-Kristian Vittinghus

Hans-Kristian Vittinghus (født 16. januar 1986) er en dansk badmintonspiller.

Personligt liv 
Vittinghus giftede sig med den norske dressurrytter Selina Hundstuen Solberg den 11. september 2016.

Karriere 
Han lå pr. 6. august 2015 nr. 12 på verdensranglisten i herresingle  og deltog ved VM i badminton 2011 , hvor han nåede kvartfinalen , fordi Jan Ø. Jørgensen måtte melde afbud. 
Hans blev dansk mester i 2023.

Noter

Eksterne henvisninger 

 

Badmintonspillere fra Danmark
Chevrolet Kalos

Chevrolet Kalos (type T200) er en personbil bygget først af GM Daewoo og senere Chevrolet. Den tilhører miniklassen.

Historie 
I år 2000 blev der på Paris Motor Show præsenteret en konceptbil, som bar betegnelsen Kalos og lignede den senere serieproducerede model. Den serieproducerede model fik premiere på Geneve Motor Show i 2002.

Fra september 2002 til januar 2005 blev Kalos solgt med Daewoo som varemærke. Navnet Kalos er af græsk oprindelse og betyder "den skønne".

Modellen blev fra 2004 solgt i USA som Chevrolet Aveo, både som hatchback og som sedan.

I år 2005 tilkom modellen Kalos Sprint, hvor en kompressor øger 16V-motorens effekt fra 69 kW (94 hk) til 96 kW (131 hk). Fra februar 2005 blev varemærket ligesom for alle andre Daewoo-modeller i Europas vedkommende ændret til Chevrolet.

I midten af 2006 kom der en ny sedanudgave. Denne blev i Europa markedsført under navnet Chevrolet Aveo som en selvstændig modelserie og ikke som Kalos. Ligesom forgængeren er sedanudgaven identisk med den amerikanske version. Modellen kom ikke til Danmark, da den danske importør skønnede at kollisionstestresultatet var for ringe.

I efteråret 2007 blev der på Frankfurt Motor Show præsenteret en kraftigt faceliftet version, som fra juni 2008 ligesom sedanudgaven blev solgt under Aveo-navnet. Produktionen af Kalos blev indstillet i april 2008.

Karakteristika 
Kalos findes med to forskellige firecylindrede motorer på 1,2 og 1,4 liter. 1,2'eren har otte ventiler og 53 kW (72 hk), mens 1,4'eren både findes med otte ventiler og 61 kW (83 hk) eller med 16 ventiler og 69 kW (94 hk).

Den af den italienske designer Giorgio Giugiaro tegnede Kalos findes som tre- og femdørs. Bagagerummet kan rumme 220 liter og kan ved at klappe bagsædets ryglæn frem udvides til 980 liter. I sedanversionen kan det rumme 375 liter.

Hovedkonkurrenten er/var Hyundai Getz.

Gasversioner 
Chevrolet tilbød som en af få fabrikanter Kalos med autogasanlæg monteret fra fabrikken. Gastanken er monteret i stedet for reservehjulet i reservehjulsbrønden og kan rumme 47 liter Liquified Petroleum Gas.

Tekniske data 

Motorerne er af fabrikanten ikke godkendt til brug med E10-brændstof.

Udenfor Europa 
I Australien blev bilen solgt som Daewoo Gentra og Holden Barina. I USA hedder den Pontiac G3, og i Canada Pontiac Wave samt Suzuki Swift+. Også disse modeller fik et facelift i slutningen af 2007.

Referencer

Litteratur 
 Daewoo Kalos instruktionsbog, modelår 2003

Eksterne henvisninger 

Kalos
Minibiler
Forhjulstrukne biler
Biler introduceret i 2002
Biler fra 2000'erne
Rutger Macklean

Rutger Macklean (født 27. juli 1742 på Ström slot i Bohuslän, død 14. januar 1816 på Svaneholm slot i Skåne) var en svensk friherre, officer, politiker og landbrugsreformator.

Rutger Mackleans slægt i Sverige går tilbage til en storkøbmand i Gøteborg i begyndelsen af 1600-tallet. Hans far Rutger Macklier (efternavnet ændredes i 1783) var officer i Karl 12.'s armé som efter nederlaget ved Poltava i 1709 blev tvunget i fangenskab i Sibirien. Rutger Macklean indgår i den svenske historie som ophavsmanden til enskiftet, en jordreform der gennemførtes i Skåne i slutningen af 1700-tallet og begyndelsen af 1800-tallet, og som senere indførtes over hele Sverige.

Eksterne henvisninger 

Personer fra Bohuslen
Friherrer fra Sverige
Militærfolk fra Sverige
Politikere fra Sverige
Skurups kommun
Yanacocha

Yanacocha er en guldmine i det nordlige Peru, som anses for at være den næststørste guldmine i verden. Det 251 kvadratkilometer store dagbrud ligger omtrent 30 kilometer nord for Cajamarca. Verdensbankens International Finance Corporation (IFC) har bevilget lån for 150 millioner amerikanske dollars til udvikling af minen, og har en 5 procents andel af egenkapitalen i Yanacocha-minen, som drives af det amerikanske Denver-baserede mineselskab Newmont Mining Corporation, der er verdens næststørste mineselskab. I 2005 udvandtes lidt over 103 tons guld i minen.

Eksterne henvisninger 

Yanacochas hjemmeside  

Perus geografi
Guldminer